Tendu uz otro. Aizvērt atpakaļ, tendu sānis, aizvērt atpakaļ.
Pieci, seši, septiņi, astoņi. Liels plié. Passé…
Es sāku dejot deviņu gadu vecumā.
Viss sākās ar bezmaksas baleta stundu pēc skolas
un drīz kļuva par apsēstību.
Baletā mana lielākā priekšrocība bija augstais sāpju slieksnis.
Manā dzīvē sāpes jau bija ikdienas realitāte,
un tā nebija augsta cena par transcendenci.
Tu iemācies izturēt par savu svaru 12 reižu lielāku spiedienu,
balansējot uz pirkstgaliem,
lai radītu ilūziju, ka tu staigā pa gaisu.
Saglabāt šo graciozo, nepiespiesto tēlojumu,
pat ja dzīve šķiet gandrīz nepanesama.
Vai labi gulēji, dārgais?
Ne īpaši.
DIVUS MĒNEŠUS PIRMS NENSIJAS NĀVES
Aizmigi uz dīvāna?
Viesu istabā.
Sapulces ievilkās, negribēju tevi modināt.
Vai palīdzēsi?
Jā. Mēģināšu.
Es beigšu ap pulksten sešiem, varam kopā pavakariņot.
Man ir sapulces līdz vēlam vakaram, tā ka iztiec bez manis.
- Gatavs. - Paldies.
Tāds pirmās dienas triceklis, ka metas nelaba dūša.
Tava brīvprātīgā projektiņa dēļ?
Esmu visa uzveduma radošā konsultante.
Jā.
Jāsaka savs vārds par dekorācijām, kostīmiem, jāpiedalās mēģinājumos.
Tu domā, ka investīcijas ir sarežģītas,
bet pamēģini nolikt uz kājām eksperimentālo baletu.
Nensij, nesāc…
Vesels litrs divās dienās?
Man arī bez tavas zāģēšanas pietiek mēslu.
Tāpēc liecies mierā, lūdzu.
Es tikai lūdzu laiku.
Tikai vienu stundu ar to psihoterapeitu, par kuru stāstīju.
Protams. Labi. Mēģināšu izbrīvēties.
Labi, man tas tiešām jāaizsūta Kitai pirms sapulces.
Paziņo, kad būsi gatavs runāt.
PĒC ARAMINTAS HOLAS GRĀMATAS MOTĪVIEM
Čau! Liels paldies, ka aizvedīsi viņu.
- Čau! - Mūsu sābs ir servisā.
Ceturto reizi šogad. Tas…
Būs gatavs kaut kad šodien. Nezinu.
Cik kafiju tu šorīt izdzēri?
Vienu, divas, trīs, četras. Varbūt piecas.
Pamodos 5.00. Šonedēļ uzrakstītas divas nodaļas.
Vai tu sāki iet rakstīšanas kursos?
Jā. Un pagaidām ir tikai seši pensionāri
Dienvidpasadīnas bibliotēkā,
bet tas pieradina pie kārtības, un man tas patīk.
- Lieliski. - Tu izskaties kolosāli.
- Tiešām? - Jā. Kā īsta profesionāle.
Turēsim īkšķus, lai tas pārvēršas par ko pastāvīgāku.
Zini, konsultēt arī citās izrādēs.
- Forši. - Jā.
- Vai tev maksās? - Varbūt maksās.
Nezinu, es tikai…
Nezinu, kas notiks. Man jābūt gatavai.
Kam gatavai?
Nezinu. Visam.
Jūs ar Robertu joprojām…
Reizēm ir izdevies no viņa izspiest dažus pilnus teikumus, bet…
Pagājušas tikai dažas nedēļas. Kopš balles.
Varbūt viss vēl ir pārāk svaigs.
Viņš atgūsies.
Arkaja! Lai sākas Olimpa kalna spēles!
Čau, Hauard!
- Lūdzu. - Sveika!
Labi, izklaidējies!
- Atā! - Hei, paldies.
Zinu, ka to vajadzēja Hauardam, bet varbūt man vēl vairāk.
Lai tev laba diena, ja?
Lai jums forši, mīļie!
Es draudzējos Mēriju tik daudz gadu,
bet nekad nebiju palikusi viena ar viņas vīru.
Daudz nebiju zaudējusi.
- …savu telefonu? Es pievienošu… - Zini ko?
Pievienošu savu telefonu.
Lai var… Man ir kolosāls Stravinskis…
Es mīlēju Mēriju, bet nebiju noskaņota
auklēties ar citas sievietes par maz nodarbināto vīru.
Paldies, Bonij.
Paldies dejotājiem, mūziķiem, tehniskajiem darbiniekiem
un visai mūsu brīnišķīgajai komandai.
Pirms ienirstam mēģinājumā, es gribētu, lai jūs tagad
pagriežaties pret cilvēku jums blakus un iepazīstaties.
Helga Djūrere, kostīmu māksliniece.
Jā! Esmu Nensija Henesija. Jūsu darbs Viļņos bija dievīgs.
- Paldies. - Tiešām skaists.
Nākamās astoņas nedēļas līdz pirmizrādei šī būs jūsu ģimene.
Un nobeigumā vēlos jūs iepazīstināt ar vēl vienu cilvēku -
Metro baleta valdes locekli un izrādes radošo konsultanti
Nensiju Henesiju.
Paldies, Fil.
Ariadne ir trupas līdz šim sarežģītākais balets,
atbilstošs sarežģītajam laikam, kurā dzīvojam.
Un es priecājos doties šajā ceļojumā kopā ar jums.
Un iepazīstieties ar Hauardu Simpsonu, klasiskās literatūras pētnieku un…
Tuvu draugu.
Un draugu, kura piezīmes programmiņā dos skatītājiem
tik būtisko vēsturisko kontekstu.
Kad Fils mani savervēja šim projektam,
es pārtraucu savu Hērakla papirusu tulkošanas atvaļinājumu.
Kā jūs varbūt zināt, varbūt ne,
vārds "Ariadne" darināts no grieķu vārdiem ar nozīmi "vissvētākā" un "visšķīstākā"…
- Paldies, Deivid. - Hauards.
Labi, liels paldies. Ķeramies pie darba! Paldies.
- Priecājos iepazīties. - Es arī.
Nensij! Vai tu zini, kas ir ar pusdienām?
Nezinu. Nē, piedod.
Fil, atvaino. Man noderētu tavs viedoklis.
Es domāju par krāsu paleti kostīmiem.
Zinu, ka pēdējā laikā tu savos darbos
izmanto modernus, vienkrāsainus, melnus triko,
bet varbūt šogad varētu izmēģināt ko novatoriskāku.
Interesanti.
Tāpēc es pētīju audumus, kas atstaro gaismu un krāsu,
pat projicē attēlus.
Varbūt tas varētu paspilgtināt izrādes vizuālo tēlu.
Uztaisi vizuālo katalogu, tad skatīsimies.
Lieliski. Dod man dažas dienas.
Labi.
Divdesmit piecus gadus nebiju spērusi kāju deju studijā.
Atgriešanās baletā paņēma visas manas emocionālās rezerves.
Mēģinājumu telpās kavējās atmiņas.
Jauni, lokani ķermeņi, plašā skatuve.
Tas bija grūtāk, nekā domāju.
Esmu redzējusi to Roberta draugu lokā.
Vienā brīdī Elana Berkofa izrāda savas jaunās Cartier rokassprādzes,
bet jau nākamajā tās pārdod, lai būtu ko ēst.
Labi, tev jāelpo.
Nopietni, zini, tiešām ievelc elpu.
Šķiet, tu pārsteidzies ar secinājumiem.
Man gan izskatās,
ka dzeršana, ķīviņi ar ģimeni ir…
Tā drīzāk ir pusmūža krīze, nevis šķiršanās.
Bagātas ģimenes nošķir aktīvus dažādu iemeslu dēļ.
Tev vienkārši jāizrunājas ar viņu.
Ikreiz, kad redzu viņu izslēgušos uz dīvāna vai…
ikreiz, kad atrodu tukšu pudeli,
šķiet, ka manas bērnības murgs atkārtojas.
Viena iekšējā balss saka - mēs tiksim pāri jebkam.
Bet otra, skaļāka balss, saka: "Pie velna!
Ja tu nespēj kontrolēt savu dzīvi, tad tikpat labi vari…"
Nezinu…
Nensij, vai drīkstu dot tev īstu padomu?
Jā.
Tev jāieklausās tajā klusākajā balsī.
Es saprotu, ka Roberta dzeršana uzplēš senas brūces, bet patiesībā
šis vīrietis domā, ka tavas paduses smaržo pēc vijolītēm un varavīksnēm.
Viņš tevi dievina. Viņš tevi nepametīs.
Tev taisnība. Es vienkārši esmu ieciklējusies.
Ironiski, ka mēs par to runājam tieši tagad.
Es tikko pasūtīju mākslas darbu mūsu kāzu jubilejai…
ja līdz tai nodzīvosim.
Ak dievs! Tu nodzīvosi tik tālu.
Jūs zvērējāt būt kopā līdz kapa malai. Viņš nekur neliksies.
Man patika tavs kopdarbs ar Džordžiju Lenardu.
Es daudz sadarbojos ar Džordžiju.
Vai viņa teica, ka pasūtījusi savu suņu portretu?
Es cerēju, ka mēs radīsim kaut ko ne tik drošu.
Nespēju atraut acis no šī darba. Kas viņa ir?
Dzejniece.
Mēs iepazināmies ballītē.
Vai jūs pārgulējāt?
Viņa atstāja iespaidu.
Apsēdies, lūdzu.
Tā ir seksīgāk.
Tā var redzēt manas rētas.
Kāpēc ne? Man tās patīk.
Tās ir daļa no tevis. Pauž tavu stāstu.
Stāstu, kuru es gribētu aizmirst.
Man šķita, ka tu gribi kaut ko…
ne tik drošu.
Es tās redzu katru dienu spogulī.
Diez vai man vajag tās iemūžināt.
Tātad tu gribi, lai ir droši.
Es vairs nezinu, ko gribu.
Atbildi. Pēc tam turpināsim.
Atvaino.
SKOTS LŪDZU, NENSIJ - RUNĀ AR MANI
ES TEV RAKSTĪŠU, LĪDZ TU ATBILDĒSI
Ziņas no Skota bija pietiekami biedējošas.
Vēl trakāk, ka pati biju uzprasījusies.
PĀRTRAUC - TIKAI APRUNĀTIES
Kaut kas manī mudināja atgriezties un pieskarties tai liesmai…
BLOĶĒT SKOTU RĪDU?
BLOĶĒ
…lai gan tā bija mani tik smagi apdedzinājusi.
Viss kārtībā?
Jā.
Esmu gatava.
Šķiet, tev vajag šo.
Redzēju, ka tava klade ir gandrīz pilna… Tāds nieks vien ir.
Paldies, Hauard.
LUĪZEI NO DEIVIDA
Tu viņam joprojām esi Deivids? Mani divreiz nosauca par Luīzi.
Mani katru reizi sauc citā vārdā.
No sniedziņa cienītāja neko citu nevar gaidīt.
Ko? Pag, Fils?
Šķiet, tās sātana blaugznas ir sacaurumojušas viņa smadzenes.
Lai vai kā. Priecājos, ka tev patīk.
Jūs bijāt lieliski. Sanākam kopā!
Paldies tev. Paldies.
KATULLA IZLASE JAUNS TULKOJUMS
DR. HAUARDS SIMPSONS
Prātoju - varbūt es kļūdos par Hauardu.
Varbūt iemesls noraidošajai attieksmei drīzāk bija manī, nevis viņā.
Sāka šķist neizbēgami, ka mēs veidosim savu draudzību.
ČETRAS NEDĒĻAS PIRMS NENSIJAS NĀVES
Nu re!
Labi. Visiem paldies. Šodien beidzam.
Mēģinājums pusi dienas. Ko es tagad darīšu?
Jā. Kaut kā jānosit četras stundas, līdz būs jābrauc pakaļ meitenēm.
Vai esmu slikts tēvs,
ja gribu noskatīties Sarkano kurpīšu 35 mm kopiju?
Nāc tu arī.
Es nopilinājos. Tas jāiztīra.
- Labi, ej. Es pagaidīšu. - Labi.
Fil! Lielisks mēģinājums.
Līdz rītam, Luīze!
Mani sauc Nensija.
VISIEM DZIMUMIEM
ARIADNE VIZUĀLAIS KATALOGS
NENSIJA HENESIJA
PALETE
ARIADNE PIRMAIS CĒLIENS AUDUMI
Kas noticis?
Nekas.
Viss kārtībā. Man vari izstāstīt.
Fils izmeta manis gatavoto vizuālo katalogu.
Nožēlojami iedomāties, ka manas idejas viņam rūp
tikpat ļoti kā mana nauda.
Tam apzeltītajam krānam nebūtu darba, ja nebūtu tavas naudas.
Tā pat nav mana nauda, bet Roberta.
Tu taču tam netici, vai ne?
Viņa ģimene nekad nelaiž garām izdevību man to atgādināt.
Es nezinu, kā darbojas nauda.
Mans tēvs bija piekalts ratiņkrēslam. Multiplā skleroze.
Mēs vienmēr bijām tukšā.
Es jutu aizvainojumu, bet viņš teica:
"Tādiem kā mēs ir kaut kas, kā tiem cilvēkiem nekad nebūs -
lepnums par sasniegto."
Fakts, ka esi tikusi šeit no…
Beikersfīldas?
Kļuvusi par pasaulslavenas baleta trupas radošo konsultanti -
tas ir apskaužams sasniegums.
Roberts to sauc par manu brīvprātīgo projektiņu.
Neapvainojies, bet tavs vīrs ir mietpilsonis ar trasta fondu.
Tavs veikums ir iespaidīgs.
Paldies tev par to.
Cikos ir tā filma?
Vai tāda ir jēga?
Jā. Apsēstība Vikijai bija svarīgāka par visu - mīlestību, ēdienu, miegu.
SARKANĀS KURPĪTES RESTAURĒTA KOPIJA
Un šī izvēle noveda līdz neizbēgamajai iznīcībai.
Vai mēs varam izvēlēties savas apmātības vai tomēr tās mūsos ir iekodētas?
Diez vai viņa varētu apstāties, pat ja gribētu.
Tāpēc tā ir traģēdija.
Es līdz šim domāju, ka tu tici savam "trofejas sievas" tēlam.
Bet, zini, šie ideāli veidotie kauli un pulkstenis manas hipotēkas vērtībā
slēpj ko vairāk, nekā pirmajā brīdī šķiet.
Jaukākais divdomīgais kompliments, ko esmu saņēmusi.
Un es apbrīnoju tavu bekonu ēdošā vegāna liekulību.
Un tavu iracionālo nepatiku pret e-grāmatām.
Atsakos lasīt visu, kam nevaru pieskarties.
- Hallo! - Nensij?
Tev jāpārstāj man zvanīt.
Kāpēc šīs spēlītes? Tu pati mani atradi.
Nē.
Nē, mani mocīja ziņkāre, un muļķīgā vājuma brīdī es tevi uzmeklēju.
Liec mani mierā, nolādēts.
Nensij…
Klau, piedod.
Tas izskatījās nopietni.
Jā.
Vai gribi par to izstāstīt vai…
Tas ir tikai kāds no manas pagātnes.
Tas ir sarežģīti un greizi visbriesmīgākajā veidā.
Man arī tā ir gadījies.
Ak dievs, tu trīci.
Mērija mūs ielūdza pie jums vakariņās.
Jā, es to gaidu.
Paturēsim šo sarunu starp mums?
Par tiem zvaniem.
Redzi, es neesmu to izstāstījusi Robertam.
Protams. Neteikšu ne vārda.
Lieliski. Paldies.
Divus kapučīno, lūdzu.
Vārds pasūtījumam?
- Deivids. - Luīze.
Teicami!
Tas bija fantastiski.
Viņai jāuzstājas kādā mūsu ballē. Jā?
Mēs tevi angažēsim.
- Jā. - Angažēsim.
Pie mājasdarbiem! Pareizrakstību vispirms.
Tas bija brīnišķīgi.
- Viņa ir tik jauka. - Es, es.
Paldies. Kā iet baletā?
- Lieliski, jā. Pagaidām. - Jā?
Jā, ja neņem vērā neciešami pompozo
režisoru putekļsūcēju.
- Putekļsūcējs? - Par ko mēs runājam?
- Nezinu… - Fils, mākslinieciskais vadītājs, ir…
Mūdzis. Bet pietiks runāt par viņu. Jūs abas atpūtieties.
Ejiet uz viesistabu, vīrieši tiks galā ar traukiem.
Paldies.
- Kā esmu nogurusi. - Jā?
Miegs pēdējā laikā kļuvis par lielu greznību.
Tie Hauarda darba meklējumi, viss, kas notiek ar Markusu.
Es domāju, ka Hauards
- drīz dabūs pilnas slodzes darbu. - Paldies.
Pavadījusi ar viņu pavisam īsu laiku, es redzu, ka viņš ir tik gudrs.
Tu valkā manis dāvināto gredzenu?
- Jā. - Izskatās skaisti.
Tu solīji, ka tas mani sazemēs, vai ne? Tā ir.
Tā, tā, tā. Skat, kas uzvilkusi mammas svētku kurpes.
Lūdzu, uzmanīgi ar tām!
Īpaši uz kāpnēm, mīlulīt.
Mīļum! Vajadzētu taisīties uz mājām.
- Viņiem jāliek bērni gulēt. - Jā.
Nē, gribu ko teikt Mērijai un Hauardam.
Mēs klausāmies.
Tātad mans draugs Džejs Maiklss…
Vispār viņš ir ģimenes draugs.
Vispār viņš ir krāns, bet sasodīti gudrs.
- Mīļum! Brauksim mājās. - Pagaidi!
Viņi ir mūsu draugi, kuriem vajag mūsu palīdzību.
- Mums viss ir kārtībā. Nekas. - Tātad Džejs ir krimināllietu advokāts
un mans parādnieks.
Nensa teica, ka Markusam tuvojas tiesa.
Tātad es varētu sarunāt, ka Džejs viņu aizstāv bez maksas.
Ak dievs! Nu, tas… Robert, tas…
Lai cik dāsni tas skan, mums jāatsakās.
Hauard, tas jāapspriež.
Neaizstāvēsim dēlu uz tavu draugu rēķina.
Es atradīšu citu iespēju.
- Paldies. - Tas ir bez maksas.
Dāvana. Saproti? Viņš ir man parādā, kā teicu.
Mīļum, cienīsim viņu robežas.
Ak dievs, Nensa!
"Cienīsim viņu robežas."
Vai tu saproti, cik stulbi tu tagad runā?
Labi, piedod.
Es tikai centos palīdzēt.
Viņa ir tik jūtīga.
Man nav tiesību to teikt, bet tas bija galīgi lieki.
Vai tev vajadzētu šonakt palikt ar viņu vienai?
Jā, būs labi.
Nensa, Roberts grasās kāpt mašīnā.
Jā, man jāved viņš mājās.
- Tiekamies tehniskajā mēģinājumā. - Labi.
Čau!
- Man šķita, ka aizgāji. - Aizmirsu somu.
Es te pabeidzu programmiņas tekstu.
Vai izlasīsi šo atkāpi, pirms es to nosūtu?
Protams.
Tu esi eksperte, nevis es. Nezinu, vai esmu uzķēris pareizo toni.
Paritināsi uz leju?
Jā, tur.
Pieraksti vēl:
"Viņš paplašina baleta robežas ar stūrainām stakato kustībām,
un dejotāju ķermeniskums veido starp viņiem dziļu intimitāti."
Tu to tikko izdomāji?
Jā, es biju ļoti nopietna dejotāja.
Tik nopietna, ka 16 gadu vecumā mani izvēlējās Sanfrancisko balets.
Bet es līdz tam netiku.
Un tas bija pirms miljons gadiem.
Bet man šķiet - ja tu to pierakstīsi, būs izcili.
Labi. Gatavs.
Es tiešām gribu tev pateikties.
Esmu ieguvis ne tikai izdevīgu darbu,
bet arī lielisku draugu.
Nekļūsti pārāk sentimentāls.
Tu esi manas labākās draudzenes vīrs.
Mēs tiksimies.
Jā. Es zinu.
Bet bija patīkami būt kopā ar tik uzmanīgu, gudru cilvēku.
Tu, Nensij Henesij, biji brīnišķīga sabiedrotā.
Tu esi ļoti laipns. Paldies.
Vispār es grasījos uzcienāt sevi ar šo pudeli izcila vīna.
Skaidrs, ka nevaru tajā dalīties ar Robertu.
Tāpēc varbūt tu gribētu…
Šis ir 1998. gada Pomerol Bordeaux.
Luīze, būtu noziedzīgi dzert to vienai.
Vai tev nav jābūt mājās pie Mēras un bērniem?
Varbūt tavā mājā šis ir parasts mājas vīns,
bet šī ir reāli laba manta. Tāpēc…
Un, gluži kā bakhantes,
mēs baudīsim katru šīs pilnmiesīgās šķidrās ekstāzes lāsi
un pielūgsim dievu, kas 13. gs. p. m. ē. minēts lineārajā B plāksnītē.
Kas ir B plāksnīte?
Mikēnu artefakts, kurā pirmoreiz minēts Dionīss. Protams.
Un tā kā Dionīss vienlaikus ir arī vājprāta dievs,
tad iedzersim par haosu un neprātu!
Šo tiešām vajadzētu dekantēt.
Pagaršosim.
Šķiet, man tas tiešām padodas.
- Varbūt esmu brīnumbērns. - Neproti pat nostāties taisni.
Ak dievs. Tas ir tik…
Visi domā, ka prot dejot, bet neaptver, cik grūti…
Nu tad nāc un parādi man.
Es zinu. Pirmā pozīcija. Otrā pozīcija.
Nē, tā roka jāizstiepj vairāk.
Es stiepju. Tavā priekšā ir vīrietis ar visnestilīgāko pleca traumu.
Tālāk tā nestiepjas.
Dieva dēļ, nē. Pamēģini vēlreiz!
Es tev parādīšu. Tā.
- Pagaidi! - Viss kārtībā?
Ak vai… Nekusties. Es palīdzēšu.
Apsēdies uz mirklīti.
Atslogo kāju. Ak dievs!
- Es to savainoju… - Ak dievs!
- Pret pietūkumu. - Paldies.
Pret sāpēm.
Jauki.
Tātad kāpēc tu pameti dejošanu?
Gribi īso vai garo atbildi?
Sāksim ar īso.
Es cietu autoavārijā.
Un garā?
Nu…
Kad būšu atbildējusi,
tu domāsi, ka esmu galīgi nenormāla.
Pamēģini!
Mana mamma bija pamatoti nikna uz mani.
Viņa bija pie stūres, brauca par ātru, es lūdzos, lai apstājas.
Bet viņa neapstājās.
Laikam ierastā iepļaukāšana dzērumā šoreiz nešķita pietiekama
pēc tā, ko es biju izdarījusi.
Ko tu izdarīji?
Es pārgulēju ar viņas vīrieti.
Tu domā - viņš tevi izvaroja.
Kad mamma piedzērusies izslēdzās,
viņš aizveda mani uz mašīnu, manu drēbju skapi vai citur.
Vai noslēpumainas zvanītājs ir viņš?
Skots.
Vai gribi dzirdēt kaut ko traku?
Šoreiz es pati ar viņu sazinājos.
Nezinu, kāpēc tā darīju.
Es domāju, ka zini.
Tu esi aizdedzinātāja.
Tā ir tava patiesā daba.
Tu ieskrien degošā mājā, mirkli pirms tā sabrūk.
Bet tev tas jāslēpj aiz cienījamās ārienes.
Roberta krietnā sieviņa.
Deru, ka viņam nav ne jausmas.
Man tas tiešām sāka patikt.
Briesmas.
Neziņa, vai mūs nepieķers.
Un uzmanība. Iepriekš man tās nebija.
Un tu to gribēji.
Man to vajadzēja.
Dažas avārijas var paredzēt.
Pietiek laika sagatavoties triecienam vai strauji paraut malā.
Bet ir avārijas, kas aizsviež pa gaisu ar tādu ātrumu,
ka nav tavos spēkos ietekmēt savu likteni.
Tiesnesis piekrita iekļaut Markusu reabilitācijas programmā,
ja viņš apmeklēs Anonīmos spēlmaņus un veiks sabiedrisko darbu.
- Tas ir labi. - Manuprāt, lieliski, vai ne?
Jo viņš saņems nepieciešamo palīdzību.
Biogrāfija nebūs sabojāta uz mūžu.
- Un tas ir svarīgi. - Man jāiet.
- Slikti jūtos. Braukšu mājās. - Kas noticis? Nensij?
- Man nav labi. - Nena?
- Vai tu… Jā. - Pavadīt? Jā. Tūliņ nākšu.
Hei, Nensij!
- Nensa! Kas notiek? - Piedod. Es gribu…
Es gribu atbalstīt Mēru, tikai…
Pašlaik pārāk daudz kas notiek.
Ko tu… Ar Robertu?
Es izdarīju kaut ko muļķīgu.
Kādā ziņā muļķīgu?
Es pārgulēju ar vīrieti.
Nesaki Mērijai. Diez vai viņa saprastu.
Nensij, es…
Vai tev ir dēka?
Ar ko?
- Nav svarīgi. Tu nepazīsti. - Labi.
Viņu sauc Deivids. Tas neatkārtosies.
- Labi. - Man jābrauc.
- Vai piezvanīsi? - Labi.
Labi.
Čau, mīļā!
Kur tu brauksi?
Es steidzos uz lidmašīnu.
Kāpēc es par to nezinu?
Es pats tikko uzzināju.
Ārkārtas situācija.
Jāpalīdz noslēgt darījumu, pirms tiek pabeigta restrukturizācija.
Rīt no rīta jātiekas ar Ņujorkas juristiem.
Man šķiet, ka es jūku prātā.
Ko? Kāpēc? Tev nav par ko uztraukties.
Skaidrs, ka es uztraucos.
Tev ir laiks piepeši lidot pāri visai valstij,
bet nav laika aprunāties ar mani vai pierakstīties pie psihoterapeita.
Atradīšu laiku visam, kad pirmdien atgriezīšos.
Pirmdien?
Tu aizbrauc uz nedēļu?
Ne no laba prāta.
- Tad nebrauc. - Tā vajag.
Vai tu šķiries no manis?
Beidz uztraukties. Es tevi mīlu.
Aprunāsimies, kad atgriezīšos.
Čau!
Varam satikties?
SKATUVE
Jā, ir labi.
Čau!
Kā gāja?
Normāli.
Mēs šovakar varētu apsēsties un aprunāties.
Mums šovakar jāpiedalās ģimenes vakariņās.
Es aši ieskriešu dušā.
GRILS - KOPŠ 1919. GADA VECĀKAIS HOLIVUDĀ
Man teica - nav jēgas. Viņai nevar palīdzēt. Jāļauj aiziet.
Bet jūsu stūrgalvīgais tēvs neklausīja.
Nekāda cena nebija par augstu, lai atgrieztu viņu dzīvē.
Šovasar mēs novēlam labvēlīgu vēju un mierīgus ūdeņus Demeter's Wish.
Večiņa ir gatava pacelt enkuru.
- Dēls! - Jā, kungs?
- Mūsu šampanieša glāzes jāpiepilda. - Tūliņ.
Man tas nebūtu jāatgādina.
Tie ir lieliski jaunumi, tēt.
To varēja nebūt Bobija milzīgās lažas dēļ.
Ne šeit. Lūdzu.
Kāpēc ne? Tāpēc taču mēs svinam.
Vērtspapīru komisija ir atšuvusies, pateicoties Hārlana gudrajam manevram.
Vienmēr priecājos pakalpot.
Mēs izvairījāmies no asinspirts tikai līdz ar nagiem.
Domāju, ka to ir vērts nosvinēt.
Par ko viņš runā? Kāda laža?
Vai tad tu negrasījies viņai mājās izstāstīt?
Es nepaspēju.
Ak tā? Nu tad atļauj man.
Bobijs pierunāja tēti ieguldīt 20 % mūsu aktīvu,
lai nopirktu uzņēmumu, kas nebija nekas vairāk par parādu čupu.
Un no tiesvedības murga varējām izvairīties vienīgi tad,
ja Bobijs izmanto savu trasta daļu, lai atmaksātu mūsu investoriem.
Vai tā ir taisnība?
Reizēm plāksteris ir vienkārši jānoplēš, Bobij.
Viņš ir pieaudzis un grib, lai viņu sauc par Robertu.
Labi, ejam.
Mīļum!
Es izgāzos, Nensa.
Es baigi izgāzos.
Esmu pakāsējs.
Tur viņiem taisnība.
Tagad viss mainīsies.
Visi mūsu tēriņi…
Tos kontrolēs mans tēvs.
Māja, mašīna, tavas balles.
Viss jāsaskaņo ar viņu.
Vai runa ir tikai par to? Par naudu?
Es zinu - tas nav tas, kam tu piekriti.
Tāpēc es gribu, lai zini - ja nolemsi mani pamest, es sapratīšu.
Pamest tevi? Es domāju, ka tu gribi pamest mani.
Kāpēc lai es gribētu pamest tevi?
Tu man esi svarīgākais cilvēks pasaulē.
Es izlasīju to e-vēstuli par aktīvu nodalīšanu.
- Es… - Tas bija tavai aizsardzībai.
Tu šķiries no manis, lai aizsargātu?
Tā vajag, lai paslēptu tavu pabalstu
ārzonas kontā, kur mans tēvs netiek klāt.
Ak dievs.
Tu esi pelnījusi aizsardzību.
Es negribu šķirties. Es gribu tevi.
Bet vīrietis, kurš tevi izglāba, - es vairs neesmu tas cilvēks.
Tava nauda mani neizglāba.
- Tu nedrīksti tā teikt. - Drīkstu gan.
Es drīkstu.
Es jau trīs mēnešus dzīvoju bez tavas mīlestības
un esmu sagrauta.
Nauda man nerūp. Lai tavs tētis to ņem.
Es gribu tikai tevi.
Man ļoti žēl.
Es tiešām ļāvu dzeršanai aiziet par tālu.
Arī tur es izgāzos.
Bet es skatos uz tevi - cik tu esi stipra.
- Neesmu. - Esi.
Nevajag.
Es tevi nemūžam nelaidīšu vaļā.
Tu man neatbildi vairākas dienas.
Izmet to priekšapmaksas telefonu. Mums jāliek punkts.
Pirms divām nedēļām mēs jājāmies tavā reindžroverā.
Dienu pirms tam mēs jājāmies ģērbtuvē.
Un dienu pirms tam - tur, kur tu liki man būt.
Tā bija kļūda. Man bija nesaskaņas laulībā.
- Tam nevajadzēja notikt. - Esmu pelnījis lielāku cieņu.
- Es riskēju ar visu. - Es to nelūdzu.
Nē, tikai pavedināji mani un izturējies kā pret mājas kalpu,
- kurš skrien uz zvanu. - Labi. Ja vajag vainot mani,
lai pats varētu justies labāk, manis pēc, bet mums jāliek tam punkts.
Tev nav tiesību to izlemt.
Laid vaļā manu roku! Vai tev tas labi nebeigsies, tici man.
Varbūt man jāpastāsta par mums Robertam.
Viņš ir krietns vīrs.
Pelnījis zināt, ko apprecējis.
Tu tiešām domā - viņš ticēs, ka es gulētu ar tevi?
Neviens tam neticētu.
Ļoti priecājos, ka tev tas neriebās.
- Ko? - Ka tev neriebās.
Man ļoti patika pilnīgi viss.
Dejošana un apģērbi.
Kostīmi.
Kostīmi, jā. Bija skaisti.
Šī bija iespēja labot kursu un izvairīties no katastrofas.
Vajadzēja izstāstīt Robertam patiesību. Visu.
Un ticēt, ka viņš mani joprojām mīlēs.
Tavs telefons…
Dārgais! Dārgais, man tev kas jāizstāsta.
Kas tev atsūtīja šo?
Nezinu. Es…
Es ne… zinu. Es…
Tu melo.
Kas viņš ir?
Nekas. Viņš bija kļūda.
Kļūda, ar kuru tu jājies savā mašīnā?
Lūdzu, varam parunāt par to?
Un es tikmēr nomocīju sevi ar vainas apziņu.
- Piedod. - Visu šo sūda laiku.
Kaut kas neticams.
- Kā tu varēji? - Lūdzu… Ne…
- Beidz! - Tu to izdarīji, maita!
Nāc atpakaļ!
Tulkojusi Dace Andžāne